Борис Младенов-Young
Сънят накрая и при мен дойде…

chitanka.info

Сънят накрая и при мен дойде —

ефирно-нежен, майчински гальовен,

докосна ме безшумно със перце

и се почувствах някак безтегловен.

Очите ми, след тежък трудов ден,

отпуснаха клепачите натежали

и ангели запърхаха край мен,

приспивни песни с меден глас запяли.

Внезапен шум от спираща кола

покоя нощен в тъмното раздра,

последва вик и някой заговори…

Но аз в просъница едва ги чух

и продължих, за всичко земно глух,

да се възнасям в райските простори!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.